Rzeszów
<s>Rzeszów (njemački: Resche, ukrajinski: Ряшів, ruski: Жешув) je grad od 196,208 stanovnika na jugoistoku Poljske u Potkarpatskom vojvodstvu u kom je najveći grad i 
administrativni centar.</s>

<s>Geografske karakteristike 
Rzeszów se prostire duž obala rijeke Wisłok, udaljen oko 150 km istočno od Krakova.</s>

<s>Grad se smjestio na spoju Zapadnih Karpata (Beskida) i Sandomirske kotline, na trasi magistralnih puteva i 
željezničkih pruga od Krakova prema Lavovu u Ukrajini.</s>

<s>Historija</s>

<s>Rzeszów je izrastao kao trgovište na putu za Ugarsku početkom 14. vijeka, pa je status grada dobio još 1354.</s>

<s>Više puta je opustošen za vrijeme Švedsko-poljskih ratova u 17. vijeku.</s>

<s>Za Prve podjele Poljske - 1772.</s><s>Austrija je zauzela i anektirala Rzeszów sa ostalom Galicijom i vladala njime do 1918. kad je obnovljena Poljska.</s>

<s>Nakon obnove samostalnosti Rzeszów je postao  snažan garnizon poljske armije i grad u kom je proradila tvornica lovačkih aviona - PLZ (Państwowe Zakłady Lotnicze).</s>

<s>Jedinice Wehrmachta zauzele su grad 6. septembra 1939.</s><s>Za vrijeme okupacije prezvan je u - Reichshof, i postao dio kvislingškog Generalnog gubernatorstva.</s><s>Geto sa tri metra visokim zidom i par vrata je podignut i organiziran krajem 1941. pa je u njega potrpano 12.200 lŽidova.</s><s>Sredinom 1942. njihov se broj povećao Židovima iz okolice na 23 000, tako da je po 20 ljudi spavalo u jednom sobičku.</s>

<s>Tad su počele deportacije u koncentracione logore i masovne egzekucije.</s><s>Nakon više takvih akcija krajem 1943. njihov broj se smanjio na 3000.</s><s>Kad su jedinice Crvene armije zauzele grad u getu je bilo samo 600 ljudi.</s>

<s>Od nekih 15000 predratnih židovskih stanovnika Rzeszówa samo je njih 700 uspjelo preživjeti rat, od tog njih 600 koji su pobjegli prvih dana rata na sovjetsku stranu.</s>

<s>Znamenitosti i obrazovanje</s>

<s>Najpoznatiji spomenik Rzeszówa je dvorac Lubomirski, kompletno restauriran početkom 20. vijeka, u kom je stolovala istoimena porodica, koja je bila feudalni vladar grada.</s><s>U gradskom i regionalnom muzeju posebno je izložena i velika etnografska kolekcija.</s>

<s>Rzeszów je grad sa dva univerziteta; Tehničkim koji je osnovan 1963. i najnovijim iz 2001.</s>

<s>Privreda i transport</s>

<s>Rzeszów je nakon Drugog svjetskog rata izrastao u snažan centar prehrambene, 
tekstilne,  mašinske i elektroindustrije.</s>

<s>Grad je veliko cestovno i željezničko raskršće, a ima i aerodrom</s>

<s>Poznati sugrađani</s>

<s>Władysław Sikorski (1881–1943) general i političar
 Fred Zinnemann, (1907-1997) redatelj</s>

<s>Pobratimski gradovi</s>

<s>Izvori</s>

<s>Vanjske veze</s>

<s>Urzad miasta Rzeszówa (službene stranice</s>

<s>Gradovi u Poljskoj</s>

